open-index/open-wikipedia-markdown huggingface dataset:
Caucasos

*Vide ance: [[Popla de la Caucasos]], [[Linguas caucasian]], [[Preistoria de la Caucasos]].*

La **Caucasos**, o **Montes Caucaso**, es un cadena de montes en Eurasia entre la Mar Negra e la Mar Caspio, tra Sacartvelo, Haiastan, Azerbaijan e partes de Rusia. On ave du sistemes separada: la Caucasos major e la Caucasos minor. La Caucasos major estende de la area prosima a Sotxi a la costa norde-este de la Mar Negra, vadente a este-sude-este asta aprosima Baku a la Mar Caspian. La Caucasos minor core paralel a la sistem major, a un distantia de sirca 100 km.  La du cadenas es juntada par un cadena peti, nomida la Lichis. La monte la plu alta en la cadena es Elbrus, a 5642 metres. La montes prosima a Sotxi ia ospita la Juas Olimpian de Inverno de 2014.

Alga jeografistes considera la Caucasos un borde entre Europa e Asia.

## Istoria
Locada en la periferias de Turcia, Iran e Rusia, la rejion ia es un stadion per competes political, militar, relijial e cultural como ance un loca per estendisme per sentenios. Tra sua istoria, la Caucaso ia es parte de la mundo persian. En la comensa de la sentenio 19, Rusia ia concista la teritorio.

## Mitolojia
La Monte Ararat (cual apare en la Biblia) do la Arca de Noe ia ariva es conoseda como la monumento de la rena haiastan antica. La apico de Ararat es tapida con neva en inverno. En la mitolojia elinica antica, la Caucaso ia es un de la colonas suportante la mundo. Prometeo ia es cadenida ala par Zeus. La poesiste roman Ovidio ia loca la Caucaso en Scitia e ia dise ce lo es un monte fria e petrin cual ia es la abiteria de famia personida.

## Recursos
La Caucaso ave multe minerales e recursos como oro, cromo, cupre, mercurio, manganes, molibdeno, plomo, uolfram, uranio, zinco, petrolio, gas natural, carbon e lignito.

La vale de Borjomi en Sacartvelo es fomosa per sua acuas mineral de orijen volcanal.
Cavaleros de la Ospital de San Joan

La **Ordina de Cavaleros de la Ospital de San Joan de Ieruxalim** es la ordina militar catolica medieval cual ia developa a la Ordina Militar Autocrata de Malta, cual resta un sujeto autonom en lege internasional. Lo ia ave sua xeferias en la Rena de Ieruxalim, Rodas e Malta, asta cuando lo ia oteni sua nom presente.

## Nom
Sua nom en latina ia es *Ordo Fratrum Hospitalis Sancti Ioannis Hierosolymitani*. Los ia es ance conoseda como Ordina de San Joan, Ordina de la Ospitalores, Cavaleros Ospitalor, o Ospitalores.
Cavaleros de la Templo de Solomon

La **Cavaleres de la Templo de Solomon** ia es un ordina militar catolica reconoseda en 1139 par la proclama papal *Omne Datum Optimum* de la Seja Santa. La ordina ia es instituida en 1119 e ia resta ativa entre 1129 e 1312.
Cazacstan

**Cazacstan** es un pais en continete Asia. La area es sirca 2,717,300 cilometres cuadrida. La cuantia de abitores, en la anio 2007, ia es sirca 15,284,929 persones. La site capital es Astana. La linguas major es cazac e rusce.
Catolicisme

**Catolicisme** (de la elinica καθολικός, katholikós, "universal") es un terma per refere a la ramo xef de cristianisme, ci ia apare a pos la Fende de Este en 1054. La catolicas es fidosa a la Eglesa Catolica, como ance a la teolojia, crede, liturjia etica e normas de condui derivada.

## Istoria
La relijio cristian es basida en la ensenias de Iexu Cristo, ci ia vive e ia predica en la sentenio 1 ec en la provinse de Iudea de la Impero Roman. La crede catolica ensenia ce la Eglesa Catolica contempora es la continua de esta comunia cristian temprana instituida par Iexu. La cristianisme ia estende tra la Impero Roman temprana, an con la persegues par causa de disputas con la relijio statal pagan. La imperor Constantino ia legali la pratica de cristianisme en la 313, e lo ia deveni la relijio de stato en 380. La invadores germanica de teritorio roman en la sentenios 5 e 6, multe de ci ia adota la cristianisme arian, a fini ia adota catolicisme per alia con la papia e la moncerias.

## Credes
Car on ave multe interpretes de la parola "catolicisme", cualce lista de credes e praticas cual distingue la catolicisme de otra formi de cristianisme debe es presededa par un indica de la sinifia empleada.

* La organiza desende de la eglesa orijinal fundida par Jesus Cristo: "E me dise a tu ce tu es Petro, e sur esta roca me va construi mea eglesa, e la portas de enferno no va vinse lo" (Mateo 16:18). Seguente la tradision, el ia desinia Petro como la gidor prima.
* La crede ce Jesus Cristo es divin, un prinsipe ofisial clarida en la Consilio Prima de Nisea e espresada en la Crede de Nisea.
* Un crede a la nesesa e produosia de la sacramentos.
* Crede en la Presentia Real de Cristo en la Eucaristia, la crede ce Cristo mostra en la elementos de la Comunia Santa.
* Susede apostolal.
* Crede en la Comunia de la Santas.
* Usa de la prea per la mores.

## Dogmas de crede
La dogmas catolica es la credes esensal cual identifia e defini la catolicisme contra otra eglesas cristian, an su alga de esta credes es comun con otras ramos cristian. Per un catolica, la dogma es un veria revelada par Dio e proposada par la Eglesa per la crede nondutable de la credores.

La dogmas catolica es basida en la Biblia e la Tradision Apostolal. Como la ivris ia ave sua tradisiones (cual ia es la basa de la plu parte de la libros de la Atesta Vea), la catolicas crede en la tradision apostolal comunicada de jenera en jenera de forma scriveda e parlada.

Alga dogmas esensal de la catolicas es:
* La Trinia de Dio (on ave tre persones divin, no tre dios: la Padre, la Fio e la Spirito Santa, cual forma un sola Dio).
* La Eucaristia (la pan e la vino cambiada en la Corpo e Sangue de Cristo).
* La Consepi Nonmanxada (lo es la crede ce Maria, madre de Iexu, no ia es tocada par la peca orijinal ma, de sua consepi, ia es libre de peca).
* La Madria Divin (la Virjin es la madre de Dio).

## Vide ance
* Papes
* Cardinales
* Eglesa Catolica
* Preas Catolica
Ceso

**Ceso** es un comeda produida de lete de boves, bufalos, capras o oveas. La lete es asidida, comun con un cultur de bateria. Alora, la ajunta de calio (o un sustitui como asida asetica o vinagra) causa coagula, donante calia e sero. Seguente, la calia es taliada e secida, e sal es ajuntada. La cesos cru es alora completida. Per otra cesos, la calia secida es caldida a entre 35°C e 55°C.

Alga cesos conteni ance mofos, o a la crosta o tra la intera.

Tipos de ceso:
*ceso blu (pe roquefort, gorgonzola, stilton)
*ceso de capra (pe chèvre, caprino)
*ceso de mofo (pe brie, camembert)
*ceso de sero (pe ricotta)
*ceso dur (pe cheddar, colby, monterey jack)
*ceso filida (pe mozarella)
*ceso fresca (pe cream cheese, cottage cheese, neufchâtel, queso fresco)
*ceso marinida (pe feta)
*ceso media (pe gouda, edam, emmentaler, gruyère, jarlsberg)
*ceso mol (pe havarti, munster)
*ceso raspable (pe parmesan, romano)
*ceso prosededa
Ceres

**Ceres** (simbole: ), ance nomida **1 Ceres** o **(1) Ceres**, es la planeta nana la plu peti en la sistem solal, e la sola locada en la sintur de asteroides. Sua nom veni de Ceres, la diva roman de la plantas cultivada e de la ama de madre. Lo ia es descovreda a 1 janero 1801 par Giuseppe Piazzi.

Con diametre de 975 × 909 km, lo es la corpo la plu grande en la sintur de asteroides, e lo conteni un tri de la masa intera de la sintur. Diferente de otra asteroides con masa plu peti, Ceres ave un corpo sfera: no noncoerente como la otras.

## Detalias

## State

Johann Elert Bode ia crede ce Ceres es la "planeta mancante" sur cual Johann Daniel Titius ia proposa ce lo esiste entre Marte e Jupiter, a un distantia de 419 milion km (2.8 UA) de la Sol.

On ia dona un simbol de planeta a Ceres, e ia trata lo como planeta en libros e tables astronomial (con 2 Pallas, 3 Juno e 4 Vesta) per un dui de sentenio – asta la descovre de otra planetetas. Par causa de la grandia peti de Ceres, lo inclina alga alta, e car lo comparti un area orbital con 2 Pallas, Senior William Herschel ia crea en 1802 la terma *asteroide* (leteral: "con forma de stela"), scrivente: "Los pare tan multe como stelas peti ce on distingui los apena de stelas, ance con telescopios multe bon."

## Orbita

Ceres segue un orbita entre Marte e Jupiter, en la sintur xef de asteroides, con un periodo de 4,6 anios. La orbita es alga inclinada (i = 10,6°, en compara con 7° per Mercurio e 17° per Pluto) e alga nonsirculo (e = 0,08, en compara con 0,09 per Marte).

La scema mostra la orbita de Ceres (blu) e de otra planetas diversa (blanca/gris).

## Cualias fisical

Ceres es la ojeto la plu grande en la sintur de asteroides, cual es xef locada entre Marte e Jupiter.

A alga puntos de sua orbita, la cuantia de brilia de Ceres pote tende a 7,0. On pensa ce esta brilia es tro oscur per es vidable con oios nuda, ma en state de vide spesial clar, un person ci vide agu pote cisa vide la planeta nana. La sola otra asteroide vidable con oios nuda es 4 Vesta.

Con masa de 9.5×1020 kg, Ceres teni cuasi un tri de la masa intera de la asteroides en la sistem solal, 3.0±0.2×1021 kg. Esta masa intera es sola sirca 4% de la masa de la Luna.

Alga indicas esiste ce la surfas de Ceres es relativa tepida, e ce lo ave cisa un atmosfera rarida e ave jelo. La temperatur la plu alta (cuando la Sol es a supra) ia es mesurada como 235 K (sirca -38°C) a 5 maio 1991. Si on considera la distantia eliosentral de alora, on judi ce la temperatur masima es ~239 K a perielio.

Un studia fada par Peter Thomas de la Universia Cornell sujesta ce Ceres ave un interna separada: oservas con modeles de computador sujesta la esiste de un cor de roca, supraponeda par un litosfera de jelo. Esta litosfera, con spesia de 60 a 120 km, pote conteni 200 milion cilometres cubida de acua, plu multe ca tota la acua fresca de la Tera (ma min multe si on inclui la acua salosa).

La polo norde de Ceres es dirijeda a lonjitude de sielo 19 h 24 min, latitude +59°, en la constela de Draco. Esta sinifia ce la apoia asal de Ceres es multe peti (sirca 4±5°).

## Aspetas
Cernoica (lingua)

**Cernoica** (*Kernowek*, Cornish) es un lingua celta entre cimrica e bresonica, cual ia es parlada en Cerno (Kernow, Cornwall), un contia de England.

On estima ce lo ave 1000 parlores. Lo ave 4 sistemes de spele, pe: Kernowek o Kernewek per la lingua.

Lo ave un tradui de la Biblia intera de 2011.

## Compara entre Cernoica e Cimrica
Charles Dickens

**Charles Dickens** ("txarlz díkinz", 1812–1870) ia es la novelor engles la plu poplal de la eda victorian. El ia es la creor de alga de la carateres la plu iconin de la leteratur engles.

Sua novelas ia apare prima en jornales como un serie de partes, un forma cual ia es alora comun. Diferente de otra autores ci ia completi novelas intera ante publici la partes en serie, Dickens ia scrive frecuente sua episodios en un modo sincronida con sua apares. Esta ia dona un ritmo spesial a sua naras, cual es puntuada par momentos de suspende per manteni la zelo per la episodio seguente.

Multe de sua naras recomenda reformis sosial par descrive la vive dial de sua contemporas povre, incluinte la labora de enfantes e la mal ambientes de la fabricerias e prisones.

Dickens ia nase prosima a Portsmouth, a la costa sude de England, e ia abita ala tra la tre anios prima de sua vive. En 1815, sua familia ia move a London. Sua enfantia ia es idilin, e el ia leje multe. Plu tarda, el ia dise ce el reteni recordas vivin de la persones e avenis de esta periodo, e ia usa estas en sua scrives.

Ma cuando el ia ave sola 12 anios, sua padre ia bancaroti, e la plu de sua familia ia es prisonida. El ia debe alora gania mone par labora en un ambiente cruel, colinte eticetas sur contenadores de briliasapato. A pos, el ia labora como un secretor de un compania legal, e alora como un jornaliste, un posto en cual el ia deveni rapida famosa per sua reportas eselente.

El ia es sempre encantada par la teatro. Tra alga tempo, el ia gida un grupo teatral, e de 1858 el ia presenta parlas en un forma comica teatral.

El ia mori en 1870, prosima a Rochester, alga a sude de la estuario de la Rio Thames.

## Vide ance
* Un canta de natal
Charles Baudelaire

**Charles Baudelaire** pronuncia/xarl bodler/ (1821-1867) ia es un poesiste simboliste. El ia mori de sifilis a 46 anios.

El es famosa per *Les Fleurs du Mal* ("La Flores de Malia"). El ia es ance un traduor de Edgar Allan Poe, la scrivor american de leteratur "gotica" (un misca de teror e romantica). Un de la poesias de Baudelaire es nomida *Nevermore* ("nunca plu"), como la poesia de Poe.

Baudelaire es un de la inovores xef en la leteratur franses. sua poesia ave influe de la poesistes romantica franses de la sentenio 19 temprana, an si sua atende a la cualias formas de la strofe lia lo plu con la obra de la "parnasianistes".

*Homme libre, toujours tu chériras la mer.* ("Om libre, sempre tu va ama la mar".)
Cimri

**Cimri** (cimrica: Cymru /ˈkəmrɨ/ o /ˈkəmri/) es un pais cual es un parte de la Rena Unida e la isola de Britan. Lo es bordada par England a la este, la Mar Eres a la norde e ueste, e la Streta Bristol a la sude. Lo ia ave 3 063 456 abitores en 2011, e ave un area intera de 20 779 km². Lo ave plu ca 2700 cilometres de costa e es jeneral montaniosa, con sua montes la plu alta en la areas norde e sentral, incluinte Snowdon (Yr Wyddfa), sua monte la plu alta. La pais es en la zona temperada norde e ave un clima maral variante.

La identia nasional cimrica ia emerji entre la briteses celta pos la retira roman de Britan en la sentenio 5, e on regarda Cimri como un de la nasiones celta moderna. La mori de Llywelyn ap Gruffudd en 1282 ia marca la completi de la concista de Cimri par Edward 1 de England, ma Owain Glyndŵr ia restora autonomia a Cimri per un tempo corta en la temprana de la sentenio 15. Tota de Cimri ia es proprida par England e asorbeda en la sistem legal engles su la Ata de Leges en Cimri 1535–1542.

Un politica propre cimrica ia developa en la sentenio 19. Libralisme cimrica, esemplida en la temprana de la sentenio 20 par Lloyd George, ia es deslocada par la crese de sosialisme e la Partito de Labora. Sentis nasional cimrica ia crese tra la sentenio; Plaid Cymru ia es formida en 1925 e la Sosia de la Lingua Cimrica en 1962. Instituida su la Ata de Governa de Cimri 1998, la Asembla Nasional per Cimri es encargada con temas diversa de politica devoluida.

A la comensa de la Revolui Industrial, developa de la industrias mineral e metalurjial ia muta la pais de un sosia cultival a un nasion industrial. La esplota de la Campo de Carbon de Cimri Sude ia causa un crese rapida de la cuantia de abitores. Du-tris de la persones abita en Cimri sude, xef en e sirca la capital Cardiff (cimrica: Caerdydd /kaɪrdɪð/), Swansea e Newport, e en la vales prosima. Car la industrias tradisional de la pais declina o ia desapare, la economia de Cimri depende de la campo publica, industrias lejera e serval, e turisme.

An si Cimri comparti prosima sua istoria political e sosial con la resta de Britan, e la majoria vasta de la popla parla engles, la pais ia reteni un identia cultural distinguida, e es ofisial bilingual. Plu ca 560 000 parlores de la lingua cimrica abita en Cimri, e la lingua es parlada par un majoria de la popla en partes de la norde e ueste. De la tarda de la sentenio 19, Cimri ia gania sua reputa como "la pais de canta", partal par causa de la tradision de la festas *eisteddfod*.

A multe avenis internasional de sporte, como la Copa Mundal FIFA, la Copa Mundal de Rugbi e la Juas de Comunia, Wales ave sua propre ecipos nasional, ma a la Juas Olimpial, atletas cimrica compete como un parte de la ecipo de Britan. Rugbi es regardada como un simbol de la identia cimrica e un espresa de la consensia nasional.
Chicago

**Chicago** es la capital de Cook County (Contia de Cook), e la site la plu poplada en Illinois.

"Chicagoland" (la urbe) ave 10 000 000 abitores.

La orijina de la nom es "xicaacua", cual sinifia "onion savaje" en la lingua Miami-Illinois.

En 1803, Fortres Dearborn ia es construida par la Armada de la SUA sur la site cual va deveni Chicago. En 1812 lo ia es ardeda par la briteses.

En 1867, un focon grande ia arde tra du dias, matante 300 persones, destruinte sirca 9 cilometres cuadrida de la site, e lasante plu ca 100 000 abitores sin casa.

## Ecipos de sporte
* Hoci de jelo: La Blackhawks.
* Futbal american: la Ursos.
* Baseball: la White Sox.
Cipros

**Cipros** (elinica: *Κύπρος*, *Kýpros*, IPA: [ˈcipɾos]; Turces: *Kıbrıs*, IPA: [ˈkɯbɾɯs]) es un isola e pais en la Mar Mediteraneo.

Lo es, par tradision, la isola de Afrodite (Venus), la diva de la ama.

La area es sirca 9 250 cilometres cuadrida.

La cuantia de abitores, en la anio 2006, ia es sirca 1 100 000, con 784 000 persones ci parla elinica.

La site capital es Nicosia o, local, Lefkosia (elinica: Λευκωσία, turces: Lefkoşa). La capital de Cipros Norde es Nicosia Norde. La site capital es divideda (unica en Europe). Lo ave 330 000 abitores.

Otra sites inclui Limassol, con 220 000 persones, e Larnaca, con 70 000. 

La linguas major es elinica e turces.

Pos 1974, Cipros es divideda a du partes, Cipros Norde, o la Republica Turces de Cipros *(Kuzey Kıbrıs Türk Cumhuriyeti* en Turces1), e la Republica de Cipros. Cipros Norde es reconoseda sola par Turcia.

En 2013, un presidente nova (Proedhros) ia es elejeda. En la vota prima, un conserviste ia gania 45% e la candidato AKEL (comuniste), la presidente corente, ia es numero du con 27%. Cipros es nonusual car on pote deveni presidente a un cuantia nonlimitada de veses. En la vota du, Nicos Anastasiades ia gania, 58–42%.

La Republica (capital Nicosia Sude) es un membro de la Eurozona. La economia es en crise.

1 Esta sinifia leteral: Norde Cipros Turces Republica (Cumhuriyeti es un parola arabi)
Cimica

:*Esta es la article supra cimica. La [[:Category:Cimica|categoria Cimica]] conteni plu articles sur cimica.*

La **cimica** es la siensa cual studia la composa, strutur e proprias de la sustantias material, e como los muta a lunlotra.

Cimica ocupa un loca media en la ierarcia de la siensas per un nivel reduinte de fisica e biolojia. Lo es a veses nomida la siensa sentral car lo furni un fundi per comprende ambos disiplinas siensal fundal e aplicada en un nivel fundal. Esemplos inclui cimica plantal (botanica), la forma de rocas magmal (jeolojia), como la ozon atmosferal es formida e como la contaminantes ambiental es degradada (ecolojia), la cualias de la solo en la luna (astrofisica) e como funsiona la medisines (farmacolojia).

## Etimolojia
La parola "cimica" veni de la parola arabi al-kīmīā (الکیمیاء). Esta ia es emprestada de la elinica *χημία* o *χημεία*, cual pote veni de la egiptian antica Chemi o Kemi, cual es la nom antica de Misre en egiptian. Loance pote veni de χημεία cual sinifia "fusa".

## Istoria
La istoria de cimica representa un estende de tempo de la anticia asta oji. En la 1000 aec, sivilias ia usa tecnolojia cual ta pote a fini forma la fundi de varia ramos de cimica. Esemplos inclui estrae metales de minerales, fa seramica e vitro, fermenta de bir e vino, estrae cimicales de plantas per medisines e parfum, fa sapon con gras e fa alias como bronze. La protosiensa de cimica, alcimica, ia no susede en esplica la natur de la materia e sua mutas. An tal, fante esperimentas e rejistrante la resultas, la alcimicistes ia prepara per la cimica moderna. La distingui ia comensa cuando un diferensia clar ia es fada entre cimica e alcimica par Robert Boyle en sua obra *The Sceptical Chymist* (1661). En cuando ambos alcimica e cimica conserna con la materia e sua mutas, la cimicistes aplica la metodos siensal a sua labora. Cimica es regardada como un siensa constituida con la labora de Antoine Lavoisier, ci ia developa la lege de conserva de masa cual ia demanda mesura cauta e oservas cuantial de fenomenos cimical. La istoria de cimica es entretexeda con la istoria de termodinamica, spesial tra la labora de Willard Gibbs.

## Vide ance
* Elementos
Cindy Sheehan

**Cindy Lee Miller Sheehan** ("sindi li miler xihan") ia nase a 10 julio 1957. El es un ativiste american contra la geras en Irac e Afganistan. Sua fio, Casey, ia es matada en sua servi como soldato en la gera de Irac a 4 april 2004. Sheehan ia atrae interesa en agosto 2005 per sua protesta dur a un campa estra la ranxo de presidente George W. Bush en Texas. Sheehan ia gania multe suporta e ance multe critica. En maio 2007, el ia fini sua ativia, e ia dise "Me vade a me casa per es un madre a mea enfantes survivente, e retrae alga cosas cual me ia perde."

A 23 julio 2007, pos cuando Bush ia redui la condena de Scooter Libby (condenada per atesta falsa ante un juria grande), Sheehan ia anunsia ce el intende defia Nancy Pelosi (xef de la Salon Basa de la SUA) en la vota seguente, car Pelosi no ia introdui articles de acusa contra presidente Bush.
Cirgistan

La **Republica Cirgiz** (cirgiz: *Кыргызстан*), comun nomida **Cirgistan**, es un pais sin costa en Asia sentral, con tereno montaniosa. Lo es bordada par Cazacstan a la norde, Uzbecistan a la ueste e sude-ueste, Tadjicistan a la sude-ueste e Jonguo a la este. Sua capital e site la plu grande es Bixcec.

La istoria rejistrada de Cirgistan estende tra 2000 anios, e inclui cultures e imperos diversa. An si lo es jeografial isolida par sua tereno multe montaniosa (cual ia aida lo a conserva sua cultur antica), Cirgistan ia es a la crus de vias de alga sivilias grande como un parte de la Via de Seda e otra vias comersial e cultural. Abitada tra multe tempo par un serie de tribus e clanes nondependente, Cirgistan ia sede a domina par stranjeres a veses, e ia ateni autonomia como un stato-nasion sola pos la desintegra de la Uni Soviet en 1991.

Pos sua autonomi, Cirgistan es ofisial un republica parlamental unial, ma lo sufri ancora geras etnical, revoltas, problemes economial, governas tempora e disputas political. Lo es un membro de la Comunia de Statos Nondependente, la Uni Economial Eurasian, la Organiza de la Trata de Securia Coletiva, la Organiza de Coopera de Shanghai, la Organiza de Coopera Muslim, la Consilio Turcica, la Comunia TÜRKSOY e la Nasiones Unida.

Cirgizes etnical composa la majoria de la 5,7 milion abitores de la pais, segueda par minorias importante de uzbeces e rusces. La lingua cirgiz es prosima relatada a otra linguas turcica, an si rusce resta vasta parlada e es un lingua ofisial, un lega de un sentenio de rusci. La majoria de la popla es muslimes nonramal. En ajunta a sua orijines turcica, la cultur cirgiz conteni elementos de influe irani, mongol e rusce.

La area es sirca 198 500 cilometres cuadrida.

## Cultur
Manas es la poesia epica nasional. La autora plu famosa de Cirgistan es Chinghiz Aitmatov.

## Etnicos
La cirgizes es la etnico la plu grande (72% de la abitores). Otra etnicos inclui rusces (6%) en la norde e uzbeces (14,5%) en la sude. La pais ave plu ca 80 etnicos.

## Linguas
Cirgistan es un de la republicas pasada soviet cual ia reteni rusce como un lingua ofisial, estra Cazacstan. En setembre 1991, ance cirgiz ia deveni un lingua ofisial.

## Relijio
Islam es la relijio dominante de Cirgistan: 80% de la popla es muslim, 17% segue la Eglesa Ortodox Rusce e segue otra relijios.
Ciribas

**Ciribas**, nomida ofisial la **Republica de Ciribas**, (en ciribas: *Ribaberiki Kiribati*; en engles: *Republic of Kiribati* /kɪrɪˈbæs/ o /ˌkɪrɪˈbɑːti/) es un pais en la Mar Pasifica. La cuantia de abitores, en la anio 2007, ia es sirca 107 817 persones, e en la anio 2011, sirca 103 500 persones, plu de dui de ci abita en la Atol Tarawa. La nasion es composada de 33 atoles e isolas de resife, e un isola de coral altida nomida Banaba. Lo ave un area de sirca 811 cilometres cuadrida, e lo es sperdeda sur plu ca 3.5 milion cilometres cuadrida. La estende de los monta la ecuator e la meridiano 180, permetente ce la Linia Internasional de Cambia de Data es intendeda per trae la Isolas de la Linia a en la mesma dia como la Isolas Ciribas. La Linia Internasional de Cambia de Data sircoscrive Ciribas par pivote distante a la este, cuasi estende a la meridian 150. La isolas la plu este de Ciribas, la Isolas de la Linia sude, a la sude de Hawaii, ave la zona de ora la plu fronte en la mundo, UTC+14.

Ciribas ia autonomi de la Rena Unida en 1979. La site capital e la area la plu poplada es Tarawa Sude, e lo es composada de alga isoletas cual es juntada par un serie vias levada. Estas es sirca dui de la area de la Atol Tarawa.

Ciribas es un membro de la Comunia de Nasiones, la Reserva Monal Internasional e la Banco Mundal, e ia deveni un membro completa de la Nasiones Unida en 1999.

La linguas major es ciribas e engles.

## Etimolojia
La nom de Ciribas ia es elejeda cuando lo autonomi. Lo es la pronunsia local de *Gilberts*. Esta nom es derivada de la arcipelago xef de la nasion. On ia nomi lo la Isolas Gilbert per la esploror brites Thomas Gilbert. El ia vide multe de la isolas en 1788 en cuando el ia mapa la pasaje esterna entre Port Jackson e Guangzhou.

La arcipelago de Ciribas ia es nomida *Îles Gilbert* sirca 1820 par la amiral rusce Adam von Krusenstern e la capitan franses Louis Duperrey. Ambos de sua mapas, cual los ia publici en franses. En engles, la arcipelago ia es refereda frecuente como la *Kingsmills* en la sentenio 19, an si la nom *Gilbert Islands* ia es usada cresente, incluinte en la Consilio de la Comanda Pasifica Ueste de 1877.

La nom de la arcipelago ia es asorbeda a en la colonia de la Isolas Gilbert e Ellice de 1916, e ia es retenida pos la Isolas Ellice ia deveni la nasion separada de Tuvalu en 1976. La spele de *Gilberts* como *Kiribati* en la lingua ciribas pote es trovada en libros cual ia es scriveda en ciribas par misionores e otras.

On sujeste comun ce la nom nativa de la Isolas Gilbert propre es *Tungaru*. An tal, la nom *Kiribati* (Ciribas) ia es elejeda como la nom de la nasion autonom nova par acorda local, par causa de lo ia es moderna, e per reconose la inclui de isolas (pe la Isolas Fenix e la Isolas de la Linia) cual nunca ia es considerada como parte de la cadena de Tungaru.

En la lingua ciribas, la leteras "ti" es pronunsiada como "s", donce la nom nativa de *Kiribati* es pronunsiada como la nom elefen de Ciribas.
Climatolojia

:*La categoria "[[Clima]]" conteni plu articles sur esta sujeto.*

La **climatolojia** (de elinica κλίμα, klima, "loca"; e -λογία, -logia) es la studia siensal de la clima.
Clemente 1

**Pape Clemente 1** (latina *Clemens I*; ia mori en 99; ofisia de pape: sirca 92 – 99) ia es la pape numero 4 de la Eglesa Catolica, seguente Anacleto, e presedente Evaristo.
Coca-Cola

**Coca-Cola** (comun cortida a "coc" en paises do on parla engles) es un limonada, e la bevida gasosa la plu popular e famosa de mundo. La base de la compania Coca-Cola es locada en Atlanta, Georgia (SUA), do la bevida ia es prima produida sirca 1884. La inventor John Pemberton ia presenta lo como un bevida per miracles.

An si la inventor no ia es un bon mercator, ultima la propria ia es vendeda a Asa Candler, de ci sua compania es ancora aora la produor. La susedes mercatiste par Candler ia es continuada par sua eritores ci ia fa ce Coca-Cola deveni un bevida gasosa major, prima en la Statos Unida e pos tempo corta tra la mundo intera.
Clima

**Clima** es la state de la atmosfera en un rejion a u .n tempo o periodo spesifada. Climatolojia es la studia siensal de clima, e meteorolojia es la usa de la siensa p. 

C  er predise clima local.

En climatolojia, clima es la crea de models fundida sur statisticas de la situa atmosferal tra la mundo. Lo es mesurada par oserva la y

H

varia de temperatur, umidia, presa atmosferal, presipclt l/ita, conta de particulas atmosferal, e otra variables tra un periodo longa. La clima local es derivada de esta modeles.

La clima local de un rejion es efetada par sinco composantes: atmosfera (la aira), idrosfera (mares, lagos, rios, etc), criosfera (temperatures), litosfera (la solo, rocas, etc), e biosfera (plantas, animales, e otra viventes).

Paleoclimatolojia es la studia de climas antica. Car oservas direta de clima no es disponable ante la sentenio 19, paleoclimas es deduida de variables nondireta cual inclui la depones en la fondos de lagos, la nucleos de jelo, la anelos de arbores e coral. Modeles de clima es modeles matematical de climas pasada, presente, e futur. Cambias de clima pote aveni tra periodos longa o corta como la resulta de multe fatores. 

Per esemplo, un cambia de 3 grados celsius en la promedia de temperatur anial de la mundo coresponde a un cambia de isoterma de sirca 300 a 400 km latitude (en la zona temperada) o 500 m en altia. Donce, on ta espeta ce viventes va move a supra de altia, o en la dirije de la polos e a via de la ecuator, como la zonas de clima cambia. Si la clima mundal inclui un crese de temperatur, on pote espeta ce, entre multe efetos variosa, la jelo de la rejiones artica e antartica, e lo de la glasias en la montanias, ta fonde, cual pote leva la mares par multe sentimetres o an metres, cual, en ordina, ta engoli areas grande de la costas, cual alora ta causa la migra de miliones de persones a locas plu alta...  La cambia de clima (o caldi global) es un problem multe grande de nosa eda, probable causada en la plu parte par nosa usa de petrolio e otra cimicas.
Color

**Color** es la cualia de la persepi vidal de umanas cual es descriveda par categorias de color, con nomes como roja, blu, jala, verde, orania e purpur. Esta persepi de color deriva de la stimula de selulas cono en la oios de umanas par radia eletromagnetal en la spetro de lus. Categorias de color e spesifas fisical de color es asosiada con ojetos par la longia de onda de la lus cual es refletada de los. Esta refleta es governa par la cualias fisical de la ojeto, per esemplo asorbe de lus, spetros de emete, etc.

Par defini un spasio de color, colores pote es numeral definida par coordinas. La spasio de color RGB, per esemplo, es un spasio de color cual coresponde con tricromatisme umana e con la tre tipos de selulos cono cual responde a la tre bandas de lus: longias longa de onda cual culmina prosima a entre 564 e 580 nanometres (*roja*); longias media de onda cual culmina prosima a  entre 534 e 545 nanometres (*verde*); e longias corta de onda cual culmina prosima a entre 420 e 440 nanometres (*blu*). Alga otra spasios de color ave plu ca tre dimensiones de color; per esemplo, en la sistem de colores CMYK, un de la dimensiones relata a la colorosia de colores.

La fotoresetantia de la oios de otra spesies ance varia notable de esta de umanas, e donce lo resulta persepis corespondente diferente de color cual no pote es fasil compara con lunlotra. Per esemplo, abeas e abeones ave vide tricromatica cual es sensosa a ultravioleta (un radia eletromagnetal con un longia de onda entre 10 nanometres e 400 nanometres, plu corta ca lus vidable ma plu longa ca raios X) ma no es sensosa a roja. Papilios ave ses tipos de fotoresetores e ave posible vide pentacromatica. La sistem de vide de color la plu complicada de animales ia es trovada en stomatopodas, cual ave tan multe como 12 tipos de resetores spetral; on pensa ce estas funsiona como unias dicromatica multiple.

La siensa de color es nomida a veses **cromatica**, **colorimetria**, o simple **siensa de color**. Lo inclui la persepi de color par la serebro e oio umana, la orijina de color en materias, la teoria de color en arte, e la fisica de radia eletromagnetal en la estende vidable (cual es refereda comun simple como *[[Lus|lus]]*).

## Vide ance
* Colores de HTML
Colombia

**Colombia** (en espaniol: *Colombia* [koˈlombja] escuta), nomida ofisial la **Republica de Colombia** (en espaniol: *República de Colombia* escuta), es un pais cual es per la plu en la norde-ueste de America Sude, con teritorios en American Sentral. Colombia borda Panama a la norde-ueste, Venezuela e Brasil a la este, e Ecuador e Peru a la sude. Lo borda par mar Costa Rica, Nicaragua, Onduras, Jamaica, Aiti e la Republica Dominican. Lo es un republica constitutal unida cual ave 32 departes. La area es sirca 1 138 910 cilometres cuadrida. La cuantia de abitores, en la anio 2007, ia es sirca 44 379 598 persones. La site capital es Bogotá. La lingua major es espaniol. La teritorio cual es oji Colombia ia es prima abitada par poplas nativa, la plu avansada de ci ia es la muisca, la cimbaia e la tairona.

La espanioles ia atera prima en Colombia en 1499. En la dui prima de la sentenio 16 los ia comensa un periodo de concista e coloni, cual ia crea ultima la Rena Nova de Granada, con Santafé de Bogotá como la site capital. Lo autonomi de Espania en 1819, ma en 1830 la federa de "Gran Colombia" ia disolve. Cual oji es Colombia e Panama ia emerji como la Republica de Granada Nova. La nasion nova ia esperimenta con federalisme como la Federa Granadin en 1858, e a pos como la Statos Unida de Colombia en 1863, ante la nasion ia deveni ultima la Republica de Colombia en 1886. Panama ia separa en 1903. De pos la desenio de 1960, la pais ia sufri un desacorda militar nonsimetrial de intensia basa, cual ia grandi en la desenio de 1990, ma ia diminui de pos 2005. Colombia es un de la paises la plu diversa etnical e lingual en la mundo, e donce lo ave un erita cultural rica. La urbes es per la plu parte en la terenos alta de la montes Andes.

Teritorio colombian ance inclui forestas de la Amazonas, savana tropical, e costas caribe e pasifica. Lo es ecolojial un de la 17 paises megadiversa, e la plu densa biodiversa de estas per cilometre cuadrida. Colombia es un potia media e un potia rejional con la economia la cuatro de la plu grande en America Latina. Lo es un parte de la CIVETS grupo de ses comersias emerjinte xef e es un membro de la Nasiones Unida, la Organiza Mundial de Comersia, la Organiza de Statos American e la Alia Pasifica, e de otra organizas internasional. Colombia ave un economia diversida con stabilia macroeconomic e vistas favorable de crese a la longa.
Comori

**Comori** (ofisial la Uni de Comori), es un nasion de arcipelago en la Mar Indian, locada a la fini norde de la Streta Mosambic, a la costa este de Africa, entre Mozambic norde-este e Madagasicara norde-ueste. Otra paises prosima a Comori es Tanzania a la norde-ueste e la Sexeles a la norde-este.

Sua capital es Moroni, sur la isola Grande Comore. Lo ave tre linguas ofisial: comori, arabi e franses. La relijio de la majoria de la popla es islam.

A 1660 km², escluinte Mayotte (un isola disputada), Comori es la nasion tre de la plu petis de Africa. La popla, denova escluinte Mayotte, es estimada como 798 000.

Como un nasion formida a un crus de vias entre sivilias diversa, la arcipelago es notada per sua cultur e istoria diversa. Lo ia es prima abitada par parlores bantu ci ia veni de Africa este, aumentada par migra arabi e austronesian.

La pais es composada de tre isolas major e multe isolas plu peti, de cual tota es situada en un arcipelago volcanal. La isolas major es comun conoseda par sua nomes franses: Grande Comore (Ngazidja), la plu norde-ueste; Mohéli (Mwali); e Anjouan (Nzwani).

En ajunta, la pais reclama un isola major cuatro, Mayotte (Maore), la plu sude-este, an si Mayotte ia vota contra autonomia de Frans en 1974, ia es nunca dirijeda par un governa autonom comori, e continua es dirijeda par Frans, corente como un departe ultramar. Frans ia veti desides par la Consilio de Securia de la Nasiones Unida cual ta afirma la autoria comori supra la isola. En ajunta, en 2011, Mayotte ia deveni un departe ultramar e rejion de Frans, pos un referendo aprobante.

La linguas major es arabi, franses, e shicomoro.
Comunisme

**Comunisme** (de la lingua latina *communis* = "comun") es la nom de la idea de un sosia sin clases, sin diferes sosial entre persones, e en cual la produis de labora es poseseda par tota membros de la sosia. Seguente la teorias de sosialisme developada par Karl Marx, Friedrich Engels, e Vladimir Lenin, comunistes vole aboli la posese privata de la modos de produi par posese par la popla.

Criticas de comunisme pote es divideda en du categorias: los consernante la aspetas pratical de la statos comuniste en la sentenio 20, e los consernante la teoria e prinsipes comuniste. Autores ci es critica con comunisme usual oposa ambos la prinsipes comuniste e la politicas istorial, spesial la crimes contra umania su la governas comuniste, incluinte la geras (interna e esterna), la prisonis e matas de protestores, minorias, e otras, e la controla sever de persones e sua libria de parla e move.
Concista muslim de la penisola Iberian

On conose como **concista muslim de Espania** la prosede political e militar cual tra la comensa de la sentenio 8 esplica la institui e forti de Al-andalus, como ance la comensa de la renas cristian medieval penisolal xef.

La concista de la rena visigoto de Toledo par la gidores muslim de la Califia Umaian ia es un prosede longa, cual ia dura 15 anios, de 711 a 726, en cual los ia concista casi tota la penisola Iberian e parte sude de lo ce oji es Frans, an si lo ce ia es la teritorio penisolal de la rana ia es concistada en 720, des anios a pos la comensa de la concista. Un pico ante de la concista de la rena visigoto en sua parte norde'este, la concistores ia es espulsada de la costa e la montes de lo ce oji es Asturias.

## Contexto
Se on vide la istoria de la concistas muslim un on pote vide ce sola la concista de Magrib (tredes anios), en otra locas la ata de la concistores muslim ia es plu rapida ca en la penisola: ses anios per la penisola Arabi (628 a 634), 4 per suria (634 a 638), sinco per Misre (638 a 643), un per Libia (644), ses per Mesopotamia (636 a 642) e oto per Persia (642 a 650).

## Causas
### Sponsoria de la governa
La governa muslim ia promove la eruditas. La eruditas plu bon e traduores notable, como Hunayn ibn Ishaq, ia ave salarios como la de la atletas profesal oji. La Casa de Sajia ia es un biblioteca instituida par la califa abasida al-Mansur en Bagdad.
Concista roman de Britan

La **concista roman de Britan** ia es un prosede gradal, vera comensante en 43 ec su la imperor Claudio, de ci sua jeneral Aulo Plautio ia servi como la governor prima de Britan roman (*Britannia* en latina). Britan ia es ja un blanco frecuente de invades, projetada e realida, par soldatos de la Republica e la Impero Roman. Como otra rejiones en la frontera de la Impero, Britan ia benefica de lias diplomata e comersial con la romanes en la sentenio pos la misiones de Julio Cesar en 55 a 54 aec, e la influe economial e cultural roman ia es un parte importante de la eda de fero brites preroman, spesial en la sude.
Congo

**Congo**, nomida ofisial la **Republica de Congo**, es un pais en Africa sentral. Lo es bordada par sinco paises: Gabon e la Mar Atlantica en la la ueste; Camerun en la norde-ueste; Sentrafrica en la norde-este; la Republica Democrata de Congo en la este e sude; e la esclave angolan de Cabinda en la sude-ueste.

La rejion ia es dominada par tribus ci parla ia linguas bantu e ia construi lias de comersia cual ia gida a en la basin de la rio Congo. Congo ia es un parte de la colonia franses de Africa Ecuatoral. Cuando la colonia de la Congo Franses ia autonomi en 1960, lo ia deveni la Republica de Congo. La Republica Poplar de Congo ia es un marxiste-leniniste stato con sola un partito cual ia permane entre 1970 e 1991. On ia ave votas multipartital de alora 1992, contra ce un governa cual es elejeda democrata ia es despone en Gera Interna de la Congo en 1997, e la presidente, Denis Sassou Nguesso, ci ia ateni prima potia en 1979, ia governa per 33 de la 38 anios pasada.

La stablia political e developa de la produi de idrocarbono ia fa ce la Republica de Congo es la cuatro de la plu grande de produores de petrolio en la Golfo Gine. Esta ia furni la pais con un grado de ricia, an con nonstablia en alga areas e distribui nonegal de revenu de petrolio tra la nasion. La economia de Congo depende multe sur petrolio, e crese economial ia lenti multe de alora la basi de custa de petrolio pos 2015.

La area es sirca 342 000 cilometres cuadrida.

La cuantia de abitores, en la anio 2007, es sirca 3 800 610 persones.

La site capital es Brazzaville.

La major linguas es kongo 48%, sangha 20%, m'bochi 12%, teke 17%.
Congo beljes

La **Congo Beljes** ia es un colonia beljes en Africa sentral entre 1908 e 1960 en lo cual es oji la Republica Democrata de Congo (RDC). La controla colonial en Congo ia comensa en la tarda de la sentenio 19. Leopoldo 2 de Beljia ia convinse la governa a suporta la estende colonial en la basin de la Congo, alora nonesplorada. Par causa de sua ambivale, Leopoldo ia crea un colonia propre. Con la suporta de alga paises ueste, Leopoldo ia oteni reconose internasional per un colonia personal, la Stato Libre de Congo, en 1885. Ma a la fini de la sentenio, la violentia usada par la ofisiores de la Stato Libre contra la congoleses nativa e un sistem cruel de esplota economial ia gida a un presa diplomata intensa afin Beljia prende controla ofisial de la pais, e lo ia fa esta, creante la Congo Beljes en 1908.
Compilador

Un **compilador** es un program de computador cual tradui otra programes de un forma a un otra. La forma inisial es nomida codigo de fonte, e es scriveda en un lingua programal cual programores pote leje fasil. La forma resultante es multe plu cru, ma lo es direta esecutable par un computador.

Un razona comun per usa un compilador es per converti codigo de fonte a un forma binaria (codigo de ojeto) per crea un program esecutable. On usa la nom "compilador" xef per programes cual tradui codigo de un lingua de nivel alta a un lingua de nivel plu basa, pe lingua de asembla o codigo de macina.

Multe spesies de compilador esiste. Si la program compilada pote funsiona en un computador de cual sua prosedador o sistem de opera difere de lo en cual la compilador mesma funsiona, alora la compilador es un *transcompilador*. Un program cual tradui de un lingua de nivel basa a un lingua de nivel plu alta es nomida un *descompilador*. Un program cual tradui entre linguas de nivel alta es nomida un *compilador de fonte a fonte*. On ave ance *rescrivadores* cual tradui la forma de espresas sin cambia la lingua. On usa la nom *compilador de compilador* per un jenerador de analisadores sintatical, un util comun usada per aida crea alga partes fundal de un compilador.

Un compilador tipal fa multe o tota de la funsionas seguente: preprosede, analise de simboles, analise sintatical, analise de semantica (tradui dirijeda par sintatica), representa media, boni de codigo, e jenera de codigo. Compiladores reali esta funsiones en fases cual suporta un desinia nonperosa e un muta coreta de enflue a esflue. Car falis causada par la condui noncoreta de un compilador pote es multe difisil per comprende e evita, programores de compiladores labora multe per serti la coretia.

Compiladores no es la sola traduadores usada per converti codigo de fonte. Un *interpretador* es un program cual tradui e ance esecuta la operas indicada. La nesesas de la prosede de tradui influe la desinia de linguas de programi, e pote gida a un prefere per compila o interprete en un lingua spesifada. Ma si nesesada, on pote crea interpretadores per linguas usual compilada e compiladores per linguas usual interpreteda.

La compiladores la plu temprana ia es scriveda en codigo de asembla. La compilador prima *autocompilante* – scriveda en un lingua de nivel alta e capas de compila sua propre codigo – ia es creada en 1962 par Tim Hart e Mike Levin a MIT per la lingua Lisp. De la desenio de 1970, lo ia deveni comun ce on scrive un compilador en la lingua cual lo compila, ma Pascal e C ia es ance elejes comun. La construi de un compilador autocompilante presenta un problem spesial: on nesesa compila la varia prima de la compilador o par mano, o par un otra compilador scriveda en un otra lingua, o (como en la compilador de Hart e Levin) par esecuta la compilador en un interpretador.
Computador

:*Esta es la article supra computadores. La [[:Category:Computador|categoria Computador]] conteni plu articles sur computadores.*

Un **computador** es un aparato cual servi per prosede informas seguente prosedes determinada. An si aparatos per conta pote es incluida par esta defini (la abaco e calculadores macinal vea, per esemplo), la computadores moderna es aparatos eletronical, fundida sur la aljebra de Boole e la sistem binaria.

Computadores di istorias tempranas fua concededo como devicios calculados.

*Cronolojia de computa
*Informatica
*Supracomputador
*Lingua informatical
*Sistem de opera
**Unix
**Linux
*Hunspell
*Ergane
Conifer

**Coniferes** es plantas de la ordina Pinales (en la clase Pinopsida, en la divide Pinofita). La plu de los es arbores (un cuantia peti es arboretas), e ave sua semes en conos. La lenio de la conferes es "mol" e es multe usada en construi e per mobilas.

La plu conoseda de la coniferes:
*Pinasea
**pino
**pisea
**larix
**tsuga de Douglas
**abeto
**sedro
**tsuga
*Araucariasea
*Podocarpasea
*Siadopitisea
*Cupresasea
**sipres
**juniper
**secuoia
**tuia
**taxo
Consilio Grande de Faxisme

La **Consilio Grande de Faxisme** (en italian: *Gran Consiglio del Fascismo*) ia es la corpo xef de la governa faxiste de Mussolini en Italia. Un corpo cual ia ave e ia aplica multe potia per controla la instituidas de la governa, lo ia es creada en 1923 e ia deveni un corpo statal a 9 desembre 1928. La consilio usual ia asembla en la Palasio Venezia (Roma), cual ia es la seja de la governa italian.

## Potias

Esensal, la consilio ia ave esta potias:
* La potia de eleje la representores de la Partito Faxiste, la nomina par la Secretor de la Partito e otra gidores de la partito, la aproba de la leges de la partito e la potia en relata a la politica de la partito.
* La potia per eleje la linia de la corona e la susede incluinte la eleje de la eritor a la trono, la direto a la corona, la potia de eleje la posible susedentes a la Ministro Xef, la potia per eleje la funsiona e parteni de la Consilio Grande, la Senato, la Salon de Representores (a pos la Salon de *Fasci* e Corporas*), la potia de deside la diretos e potias de la Ministro Xef, tratas internasional e relatas esterna.

La reunis de la Consilio Grande ia es asemblada par la Ministro Xef, e tota la comandas e leges sola ia pote es legalida por reseta sua aproba. En contrasta con la model de governa *Führerprinzip'' en Deutxland Nazi, la Consilio Grande ia ave potia per recomenda a la Re de Italia desapone a la Ministro Xef. Como tota la instituidas de governa suordinada a la Partito Faxiste, la Consilio ia es la sola esamina de la potia de Mussolini.

Ma a pos la invade aliada de Sisilia, en la note de 24-25 julio 1943, la majoria de la Consilio Grande, seguente la proposada de la membro Dino Grandi, ia pasa un vota de nonfida contra Mussolini como gidor. Grandi (e alga de sua aliadas en la Consilio) ia colabora con la Re Vittorio Emmanuele, ci en la encontra a matina ia confirma ce "la Duce" ia no es lo e ce Italia ia ave un Ministro Xef real en la jeneral Pietro Badoglio.